మార్కెట్లకు సంస్కరణల జోష్‌-
జీవితకాల గరిష్టస్థాయికి సెన్సెక్స్‌
ముంబయి, మే 28: దేశీయ మార్కెట్లకు గతవారం సంస్కరణల జోష్‌ కనిపిం చింది. సంస్కరనల దూకుడుతో కేంద్రం మూడేళ్ల సుస్థిరపాలన పూర్తిచేసుకున్న బిజెపి ఇన్వెస్టర్లకు ప్రోత్సాహాన్ని అందించింది. ఎప్‌పిఐలు, దేశీయ ఇన్వెస్టర్లు పెట్టుబడులకు ప్రాధాన్యతనివ్వడంతో మార్కెట్లు సరికొత్త రికార్డులు నమోదు చేసాయి. వారాంతంలో స్టాక్‌మార్కెట్ల చరిత్రలో తొలిసారి సెన్సెక్స్‌ 31వేల పాయింట్లకు ఎగువన ముగియగా నిఫ్టీ సైతం ఇంట్రాడేలో 9600 పాయింట్లను అధిగమించిం ది. 9605వద్ద రికార్డుస్థాయి గరిష్టాన్ని తాకిం ది. గడచిన వారం మొత్తంగా సెన్సెక్స్‌ 563 పాయింట్లు 1.9శాతం పెరిగి 31,028 పాయిం ట్ల వద్ద ముగిసింది. నిఫ్టీ సైతం 167 పాయిం ట్లు పెరిగి 9595 వద్ద స్థిరపడింది. వారం మొదట్లో చిన్నషేర్లలో భారీవిక్రయాలు వెలుగు చూసాయి.
వారం మొత్తంగా బిఎస్‌ఇ మిడ్‌ క్యాప్‌, సూచి 0.85శాతం క్షీణిస్తే స్మాల్‌క్యాప్‌ సూచి 0.9శాతం పతనంఅయింది. వారం మొత్తంగాచూస్తే మిడ్‌క్యాప్‌, స్మాల్‌క్యాప్‌సూచీలు 2శాతం, 1.6శాతం చొప్పున లబ్ధిపొందాయి. సెన్సెక్స్‌ కీలక కంపెనీల్లో టాటామోటార్స్‌ 8.5శాతం, ఐటిసి 8శాతంచొప్పున దూసుకువచ్చాయి. హెల్త్‌ కేర్‌ దిగ్గజాలు లూపిన్‌ 15శాతం, సన్‌ఫార్మా, సిప్లా 13శాతం, డాక్టర్‌ రెడ్డీస్‌ 9శాతం చొప్పున దిగజారాయి. మి గిలిన బ్లూచిప్‌ కంపెనీల్లో ఐసిఐసిఐ, హెచ్‌డిఎఫ్‌ఇ బ్యాంకు, ఇన్ఫోసిస్‌, మారుతి, ఎల్‌అండ్‌టి, 4-5శాతం మధ్య పెరిగాయి. భారతీయ స్టేట్‌బ్యాంకు, బజాజ్‌ఆటో, కోల్‌ఇండియా 3నుంచి 6.,4శాతంమధ్య పతనం చవిచూసాయి. వారంమొత్తంగా ముడిచమురుధరలు సైతం పతనం కావడంతో యూరోపియన్‌ స్టాక్‌ మార్కెట్లు ప్రతి కూలంగానే ప్రారంభం అయ్యాయి. రోజుకు 1.8 మిలియన్‌ బ్యారళ్ల మేర సరఫరాలో కోతను అమలు చేస్తున్న చమురు దేశాలు మరో తొమ్మిదినెలల పాటు కొనసాగించేందుకు నిర్ణయించాయి. అయినా చమురు ధరలు రెండురోజుల్లో ఆరుశాతం పతనం అయ్యా యి. మరో పక్క జి7దేశాధినేతలు ఇటలీలో సమా వేశం అయి వాణిజ్యం, పర్యావరణ అంశాలపై జరిపి న చర్చల నేపథ్యంలో యూరోప్‌ మార్కెట్లలో జర్మనీ, ఫ్రాన్స్‌ మార్కెట్లు 0.22శాతం, ఇటలీ మార్కెట్‌ 0.4 శాతం చొప్పున క్షీణించాయి.
యుకె ఎఫ్‌టిఎస్‌ఇ నామమాత్ర లాభంతో ట్రేడింగ్‌ నిర్వహించింది. ఇక మార్కెట్లలో రిలయన్స్‌ 2.7శాతం, టాటాస్టీల్‌ 5.9శాతంచొప్పున పెరిగాయి. మారుతిసుజుకి 1.3శాతం పెరి గింది. నష్టాలపరంగాచూస్తే వీడియోకాన్‌ ఇండస్ట్రీస్‌ పదిశాతం దిగజారింది.